A határozati javaslat elfogadásához

egyszerű többség szükséges, 

az előterjesztés nyilvános ülésen tárgyalható!
70. számú előterjesztés
Alsónyék Község Önkormányzata Képviselő-testületének 2024. december 12.-én 

8.00 órakor megtartandó rendkívüli ülésére
Településfejlesztési feladatok ellátására kötendő megbízási szerződés jóváhagyása
	Előterjesztő: Molnár István János polgármester
Készítette: Takaróné dr. Mihó Beatrix mb. hatósági irodavezető
Törvényességi ellenőrzést végezte: Dr. Firle-Paksi Anna aljegyző

Tárgyalja:

Gazdasági és Szociális Bizottság 2024.12.12.


Tisztelt Képviselő-testület!
Alsónyék Község Önkormányzata az elmúlt években – határozott idejű, egy éves időtartamra kötött megbízási szerződésekben - Pappné Kővári Erika egyéni vállalkozót (székhely: 7144 Decs, Május 1. u., adószám: 69900271-1-37, nyilvántartási szám: 53847618) bízta meg a következő településfejlesztési feladatokkal:

•
projektfejlesztés (rövid megfogalmazása a településen tervezett fejlesztésnek, várható költségbecslés elkészítése)

•
folyamatos pályázatfigyelés

•
pályázatírás 

•
pályázat benyújtását követő hiánypótlások elkészítése, 

•
támogatási szerződéshez/okirathoz szükséges dokumentumok elkészítésében közreműködés
Pappné Kővári Erika e.v. 2025. évben is vállalná a fenti feladatokat bruttó 40.000 Ft/hó megbízási díjért.
Amennyiben a fenti feladatok ellátására ismételten Pappné Kővári Erika egyéni vállalkozót kívánják megbízni, kérjük az alábbi határozati javaslat elfogadását:
Határozati javaslat:
Pappné Kővári Erika e.v. történő megbízási szerződés megkötésére
Alsónyék Község Önkormányzata Képviselő-testülete

a) Pappné Kővári Erika egyéni vállalkozóval (székhely: 7144 Decs, Május 1. u., adószám: 69900271-1-37, nyilvántartási szám: 53847618) településfejlesztési feladatok ellátására 2025. január 1. napjától 2025. december 31. napjáig, bruttó 40.000,- Ft/hó megbízási díj ellenében - a határozat melléklete szerinti tartalommal - megbízási szerződést kíván kötni; 

b) az a) pontban meghatározott díj fedezetét az önkormányzat 2025. évi költségvetésének terhére biztosítja;

c) felhatalmazza a polgármestert a megbízási szerződés aláírására.

Határidő: 2024. december 20.
Felelős: Dr. Firle-Paksi Anna aljegyző


  (a határozat megküldéséért)
   Molnár István János polgármester


  (a szerződés aláírásáért)
Határozatról értesül: KÖH Pénzügyi Iroda



           Pappné Kővári Erika e.v.


           irattár

